काफिले और राम रहीम के समर्थकों की भारी भीड़ को देखते हुए सुरक्षा व्‍यवस्‍था के कड़े इंतजाम किए गए थे। प्रधानमंत्री नरेंद्र मोदी ने भी कानून-व्‍यवस्‍था की जानकारी ली है। गृहमंत्री राजनाथ सिंह ने दोनों राज्‍यों के मुख्‍यमंत्री से बात की है। हरियाणा के मुख्‍यमंत्री मनोहर खट्टर ने डेरा समर्थकों से अपील करते हुए कहा, कोर्ट का फैसला हम लागू कराएंगे। उन्‍होंने आगे कहा कि पूरे राज्‍य में सुरक्षा के कड़े इंतजाम किए गए हैं और हालात से निपटने के लिए पूरी तैयारी की गयी है।